London er en by hvor enhver kan finne noe de liker. Hovedstaden i England, med over åtte millioner innbyggere er en by fylt med alt fra kulturelle opplevelser til shopping, et yrende uteliv og god mat. I denne byen kan man finne severdigheter som parlamentsbygningen Big Ben, slottet Buckingham Palace og den historiske borgen Tower of London, mange verdenskjente museer som British Museum og Natural History Museum og ikke minst Oxford Street med hundrevis av butikker for de som er på shoppingtur. Det tar rundt to og an halv time å fly til London fra Norge, en tur som er fullt mulig over en langhelg. \n\nFor de som er interesserte i kultur og kunnskap er de mange museene i London å anbefale. I tillegg er London kjent for sine musikaler. Verdenskjente stykker som Løvenes konge, Wicked og Mamma Mia kan sees her. Flere steder i byen kan man finne markeder hvor de selger antikvariater, klær og mat. Noen av de mest kjente markedene ligger i Covent Garden, Camden og Portobello Road. Lørdager og søndager er særlig populære dager å gå på marked. Her kan du også finne boder med mat fra mange land som reflekterer den multikulturelle befolkningen i byen. For de som leter etter mer formelle restauranter, er det ikke vanskelig å finne flotte og eksklusive steder for en fasjonabel middag. For de som reiser med familie, finnes det mange aktiviteter for barna. Det er særlig populært å se på voksfigurer av kjente mennesker på Madame Tussauds. \n\nDen største flyplassen i London er Heathrow flyplass. Denne ligger ikke langt unna sentrum og det er enkelt å komme seg inn til byen med offentlig transport, eller med bil. Undergrunnsbanen er mye brukt i London, og denne kan også brukes til å reise fra flyplassen til sentrum. Da er det lurt å benytte seg av et Oyster kort, som kan fylles på og brukes som billett. London har også en annen flyplass, Gatwick, som ligger et stykke unna sentrum. \n\n