New York er en helt fantastisk by. Det sies at det er den byen hvor alle drømmene kommer i oppfyllelse. Byen er pakket med alt fra glamorøse butikker med fantastiske mote-vinduer, til eksotiske restauranter og vidunderlige bakerier med desserter fra hele verden. Alt fra det beste av indisk, til gresk og meksikansk. New York, er selvsagt ikke begrenset til det. Blir du met og lei den glamorøse tilværelsen kan du ta deg en løpetur i Central Park og plukke en pretzel på veien hjem. Nyte solen mens du ligger på gresset, mate duene i parken og danse gjennom blomstene. Er du en som foretrekker vann over park? Det er ingen sak, du kan gå til vannet og drømme deg bort med frihetsgudinnen som stråler fra den lille øyen. Hun ser mot deg med den glødende flammen uansett hvor du fester blikket. Dersom du ønsker å komme henne nær er det bare å ta båten over. Flere ganger om dagen går det små og store båter over til den magiske gudinnen. \n\nFra avstand kan byen virke som en overbelastet øy med altfor mange bygninger og mennesker. Som nevnt over har byen mye mer enn det, dette er ikke lett å innse når man er på de ulike flekkene I New York. Dersom du virkelig vil se hvordan New York henger sammen, ta til deg motet og stå i køen til Crystal Tower. Kjøp noe kaldt å drikke og lytt til kul musikk mens du venter. Det er absolutt verdt det fordi når du først har kommet deg inn i bygningen og tatt heisen til toppen ser du hvordan byen gløder. Nettopp her innser du hvorfor alle drømmer kommer til virkelighet i New York. Fordi, her kan du finne den drømmen du vil drømme. Byen har alt du måtte ønske. Virkelig alt.  